Elli Ylimaa

Ellen Johanna ”Elli” Ylimaa (o.s. Linnanheimo, vuoteen 1924 saakka Leino; ) oli suomalainen näyttelijä. Hän päätyi harrastelijanäyttämöiden kautta tekemään sivurooleja kymmenissä suomalaisissa elokuvissa aina 1930-luvun puolivälistä 1950-luvun loppuun. Elli Ylimaa oli Johan Gustaf Leinon (alk. Grönroos) ja Aksa Johanna Grönlundin seitsenlapsisen perheen toinen. Vuonna 1924 perheen sukunimi muutettiin Linnanheimoksi. Elli Ylimaan sisarista Ragnhild, Rakel ja Regina alkoivat myös näyttelijöiksi. Jälkimmäisestä tuli suomalaisen elokuva kulta-ajan valovoimaisimpia filmitähtiä. Isä vastusti ankarasti lastensa teatterihaaveita, mutta sisarensa Ragnhildin innoittamana myös Elli alkoi 1920-luvulla esiintyä harrastelijanäyttämöillä ja niitti mainetta varsinkin koomisissa rooleissa.Nikula Jaana: Polttava katse – Regina Linnanheimon elämä ja elokuvat, s. 51. Like, 2000. Elokuvaohjaajat Teuvo Tulio ja Valentin Vaala olivat Linnanheimon sisarusten hyviä tuttavia, jotka ottivat heidät mukaan omiin projekteihinsa. Kun Vaala alkoi työskennellä Suomi-Filmin ohjaajana 1935, Ylimaasta tuli yksi hänen luottonäyttelijöistään palvelijattarien, yläluokkaisten neitien tai tiukkapipoisten akkojen sivurooleissa. Niin ikään Tulio käytti Ylimaata usein omissa elokuvatuotannoissaan, niin ikään sivuosissa. Yleensä hänet nähtiin sisarensa Regina Linnanheimon esittämän päähahmon luottohenkilönä. Ylimaan merkittävimpiin tulkintoihin lukeutuvat muun muassa Mantan osa Tulion elokuvassa Taistelu Heikkilän talosta (1936) ja johtajaopettajan rouva Kristiina Iippo Vaalan elokuvassa Varaventtiili (1942). Hän teki elokuvarooleja 1950-luvun lopulle asti. Elli Ylimaa oli vuodesta 1926 naimisissa toimistosihteeri Toivo Ylimaan kanssa. Heidän poikansa Veikko eli ”Ekku” esiintyi pikkuroolissa Taistelu Heikkilän talosta -elokuvassa. Ylimaa menehtyi 81-vuotiaana 1982. == Filmografia == Vuosi Elokuva Rooli 1936 Vaimoke ikäneito puhelimessa 1936 Mieheke Virvan seuraneiti 1936 Taistelu Heikkilän talosta Manta 1937 Nuorena nukkunut Sofia-täti 1937 Koskenlaskijan morsian Nuottaniemen Maija 1938 Niskavuoren naiset Serafiina Lundelin, koulun vahtimestari 1938 Laulu tulipunaisesta kukasta kätilö 1939 Vihreä kulta pöytäseurueen jäsen 1940 Jumalan myrsky 3. rouva 1941 Antreas ja syntinen Jolanda täti Auroora 1941 Morsian yllättää keittäjätär 1942 Varaventtiili Kristiina Iippo, johtajaopettajan vaimo 1942 Puck eukko 1943 Neiti Tuittupää sairaanhoitajatar Beata Bohm, ”Topias” 1943 Tositarkoituksella Aliina, Raudanhovin keittäjätär 1945 Vuokrasulhanen Emmi, Meeri Holvin sisäkkö 1945 Linnaisten vihreä kamari neiti Renata Weder 1946 Loviisa – Niskavuoren nuori emäntä Korinterin Iita, ompelija 1946 Rakkauden risti ompelimon johtajatar 1946 Levoton veri Sylvin ja Outin täti 1947 Intohimon vallassa Anderssonska 1947 Hedelmätön puu neiti Lindgren Vuosi Elokuva Rooli 1947 Pimeänpirtin hävitys 1. nainen ikkunassa 1948 Läpi usvan huoltosisar Niemi 1948 Sankari kuin sankari leipuri 1948 Kilroy sen teki Hiltuska 1950 Amor hoi! johtokunnan jäsen 1951 Gabriel, tule takaisin 1. ompeluseuratäti 1951 Kesäillan valssi maisteri Sophie Blom 1952 Rikollinen nainen Kristianin äiti 1952 Kulkurin tyttö Agda, kapteenska 1952 Kaikkien naisten monni vanhapiika 1952 Noita palaa elämään Saara, palvelijatar 1952 Suomalaistyttöjä Tukholmassa työnvälitystoimiston neiti 1953 Maailman kaunein tyttö Anni, sisäoppilaitoksen johtajatar 1953 Kolmiapila lastensuojelulautakunnan tarkastaja 1953 Mustasukkaisuus palvelija 1953 2 hauskaa vekkulia 2. nainen 1953 Pekka Puupää kesälaitumilla rouva Linssi 1955 Lähellä syntiä talonmiehen vaimo 1956 Olet mennyt minun vereeni Rean äiti 1956 Muuan sulhasmies neiti Liukko, yhteiskoulun johtajatar 1958 Asessorin naishuolet Esteri, paikanhakija 1962 Vaarallista vapautta asiakas tavaratalossa == Lähteet == === Viitteet === == Aiheesta muualla == * Elli Ylimaa IMDb:ssa Luokka:Suomalaiset elokuvanäyttelijät Luokka:Vuonna 1900 syntyneet Luokka:Vuonna 1982 kuolleet